
 Es selamu alejkum,  

Kako će se ponašati ***[musafir](https://pitajucene.com/search/musafir/questions/ "Pretraži pitanja o musafiru")*** kojem živi porodica u jednom gradu i putuje svaki dan ili svaki drugi dan na posao u grad na udaljenosti od 120 km? U gradu u kojem radi ima iznajmljen stan koji je opremljen svim neophodnim. Da li cijelo vrijeme dok radi na taj način ima veću sadaku da krati namaze ili će klanjati pun ***[namaz](https://pitajucene.com/search/Namaz/questions/ "Pretraži pitanja o namazu")*** nakon određenog vremena?


* 
* 
* 
* 
* 
* 
* 

 
Namaz putnika – kraćenje

Ve alejkumusselam ve rahmetullah  

Takva osoba se smatra osobom sa više mjesta prebivališta i on je ***[musafir](https://pitajucene.com/search/musafir/questions/ "Pretraži pitanja o musafiru")*** samo dok putuje između ta dva grada a kad dođe do prvih kuća bilo kojeg od njih osoba ima status mještanina i nije mu dozvoljeno koristiti olakšice musafira jer prestaje biti musafir kad stigne u ‘svoje’ mjesto. Dakle osoba iz pitanja će klanjati sve namaze potpuno u njihovom vremenu kada stigne u taj grad gdje radi a može kratiti samo dok putuje između tih gradova. Allah najbolje zna.


Na pitanje odgovorio: prof. ***[Jasmin Durić](https://pitajucene.com/search/Jasmin+Duri%C4%87/answers/ "Pretraži odgovore od prof. Jasmin Durić")***  

Preuzeto sa stranice: <http://www.n-um.com>


